THANI โตได้ดี
ในไตรมาสสาม ยอดขายรถยนต์ในประเทศที่ฟื้นตัวดีขึ้น จึงช่วยผลักดันการเติบโตของ THANI มีการปล่อยกู้มากขึ้นทำให้สินเชื่อขยายตัว 1.6% จากไตรมาสก่อน และ Funding cost ที่ลดลงช่วยคงระดับส่วนต่างอัตราดอกเบี้ยไว้ได้ที่ 4.81%
29 ต.ค. 2559

–คุณค่าบริษัท–
 
ในไตรมาสสาม ยอดขายรถยนต์ในประเทศที่ฟื้นตัวดีขึ้น จึงช่วยผลักดันการเติบโตของ บริษัท ราชธานีลิสซิ่ง จำกัด (มหาชน) หรือ THANI มีการปล่อยกู้มากขึ้นทำให้สินเชื่อขยายตัว 1.6% จากไตรมาสก่อน และ Funding cost ที่ลดลงช่วยคงระดับส่วนต่างอัตราดอกเบี้ยไว้ได้ที่ 4.81%
แม้ว่าผลตอบแทนจากสินทรัพย์จะลดลง ดังนั้นรายได้ดอกเบี้ยสุทธิขยายตัว 3% จากไตรมาสก่อน รายได้ค่าธรรมเนียมและบริการ รวมถึงค่าใช้จ่ายในการดำเนินงานปรับตัวขึ้นตามการขยายตัวของสินเชื่อ อย่างไรก็ตามรายได้ส่วนอื่นอ่อนตัวลงเล็กน้อย
ทั้งนี้ทำให้ผลการดำเนินงานไตรมาส 3 สิ้นสุดวันที่ 30 กันยายน 2559 ยังคงน่าพอใจสนับสนุนให้รายได้รวมขยับขึ้นมาอยู่ที่ 747.67 ล้านบาท จากงวดเดียวกันของปีก่อน 694.95 ล้านบาท เป็นผลจากรายได้ดอกเบี้ยจากสัญญาเช่าซื้อ, รายได้ดอกเบี้ยจากสัญญาเช่าการเงิน, รายได้ค่าธรรมเนียมและบริการ และรายได้อื่นเพิ่มขึ้น ส่งผลให้บริษัทมีกำไรขยับขึ้นมาอยู่ที่ 218.15 ล้านบาท หรือ 0.09 บาทต่อหุ้น จากงวดเดียวกันของปีก่อน 214.53 ล้านบาท หรือ 0.09 บาทต่อหุ้น   
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 2,212.65 ล้านบาท จากงวดเดียวกันของปีก่อน 2,080.08 ล้านบาท ส่งผลให้บริษัทมีกำไรขยับขึ้นมาอยู่ที่ 644.33 ล้านบาท หรือ 0.27 บาทต่อหุ้น จากงวดเดียวกันของปีก่อน 579.24 ล้านบาท หรือ 0.24 บาทต่อหุ้น ซึ่งแสดงให้เห็นว่าบริษัทมีการปล่อยสินเชื่อได้เป็นอย่างดี
สิ่งที่พิสูจน์ได้ดียิ่งขึ้น ดูได้จากความแข็งแกร่งของฐานกำไรที่สูงสม่ำเสมอทุกปี ซึ่งเห็นได้จากกำไรนับตั้งแต่ปี 2555- 2558 โดยในปี 2555 บริษัททำกำไรได้จำนวน 489.35 ล้านบาท ต่อมาในปี 2556 บริษัทมีกำไรจำนวน 754.24 ล้านบาท ส่วนในปี 2557 บริษัทมีกำไรจำนวน 704.09 ล้านบาท และในปี 2558 บริษัทมีกำไรจำนวน 748.66 ล้านบาท เท่ากับเป็นการตอกย้ำว่า บริษัทเดินมาถูกทางแล้ว
ในขณะที่นักวิเคราะห์ บล.เมย์แบงก์ กิมเอ็ง มองว่าแนวโน้มการเติบโตยังคงสดใส เนื่องจากการลงทุนในประเทศที่จะปรับตัวเพิ่มขึ้น จะช่วยผลักดันยอดขายรถยนต์ในประเทศ อย่างไรก็ตาม ราคาหุ้นปรับตัวขึ้นต่อเนื่องในปีนี้ แม้จะมีการย่อตัวลงบ้าง จึงยังคงคำแนะนำ “ถือ”  ราคาเป้าหมาย 20.6 บาท
…
 
ผู้ถือหุ้นรายใหญ่
1.ธนาคาร ธนชาต จำกัด (มหาชน) 1,574,951,400 หุ้น 65.18%
2.นายเจริญสุข กิจอิทธิ 89,657,318 หุ้น 3.71%
3.บริษัท ไทยเอ็นวีดีอาร์ จำกัด 37,799,348 หุ้น 1.56%
4.นายสมชาย ลิ้มถิรคุณ 22,500,000 หุ้น 0.93%
5.นางเนาวนารถ จามรมาน 21,000,000 หุ้น 0.87%
 
รายชื่อกรรมการ
1.นาย วิรัตน์ ชินประพินพร ประธานกรรมการ
2.นาย วิรัตน์ ชินประพินพร ประธานกรรมการบริหาร
3.นาย โกวิท รุ่งวัฒนโสภณ กรรมการผู้จัดการ
4.นาย โกวิท รุ่งวัฒนโสภณ กรรมการ
5.นาย เจริญสุข กิจอิทธิ กรรมการ